שירות ההגנה (צרפת)

שירות ההגנה (בצרפתית: Service de la protection, ראשי תיבות: SDLP) הוא גוף בתוך המשטרה הלאומית של צרפת הכפוף למשרד הפנים, המופקד על אבטחת אישים רמי דרג, אבטחת אתרים ממשלתיים, ארגון אירועים ממלכתיים, וכן ניהול אמצעים לוגיסטיים ומבצעיים בתחום ההגנה. השירות הוקם בעקבות מיזוג בין שלושה גופים קודמים: שירות ההגנה על אישים בכירים (SPHP), שירות הביטחון של משרד הפנים (SSMI) והשירות הרכב המרכזי (SCA).

 משימות ומבנה 
שירות ההגנה כולל כ-1,471 שוטרים ועובדים, המאורגנים תחת מטה כללי וארבע תתי-יחידות עיקריות:
ממוזער|מאבטחי SDPP מאבטחים את ראש ממשלת צרפת מנואל ואלס, 2013

 המטה הכללי 
המטה עוסק בתיאום מבצעי, תמיכה טכנית וניהול מערך המידע והשליטה. באמצעות מרכז הפיקוד והשליטה (CIC), הפעיל 24/7, מתבצע איסוף, ניתוח והפצת מידע מבצעי לכלל יחידות השירות. המטה כולל יחידות מחשוב, תקשורת, חימוש, וכן את יחידת התקשורת והגילוי האלקטרוני (UTDE), אשר מתמחה בגילוי מכשירי ריגול (כגון האזנות סתר) וניקוי אזורים רגישים.

בנוסף, המחלקה ללימודי ביטחון (DES) מבצעת ביקורות בטיחות לאתרים של משרדי ממשלה ומפיקה דוחות הכוללים ליקויים והמלצות לשיפור.

 תת-היחידה להגנת אישים (SDPP) 
אחראית על הגנה פיזית על אישים צרפתים וזרים, הן בתחומי צרפת והן בחו"ל. ההגנה מתבצעת באמצעות צוותים ייעודיים לכל אישיות. השירות מפעיל שבע קבוצות ייעודיות, מהן חמש למיניסטרים ושתיים לשגרירים בעלי פרופיל רגיש, וכן שתי שלוחות נוספות בקורסיקה ובשטרסבורג.
 הגנה צמודה של שרים בעלי תפקידים ריבוניים – ובהם ראש ממשלת צרפת, שר הפנים, שר הכוחות המזוינים, שר החוץ ואירופה, שר המשפטים ושר הכלכלה – וזאת בשל אחריותם על תחומים הקשורים לריבונות המדינה כגון ביטחון, חוץ, משפט וכספים. שרים אלה נחשבים ל"מיניסטרים ריבוניים" (Ministres régaliens).
 ממוזער|שוטרי ה-GAP מצוידים ברובי סער.הגנה על ראשי מדינות או ממשלות זרות המבקרים בצרפת.
 הגנה על אישים מאוימים, כגון עיתונאים, שופטים, מאיירים ודמויות ציבוריות נוספות.
 ליווי ואבטחת אישים במסגרת אירועים בינלאומיים, פסגות, או ביקורי מדינה רשמיים.

התת-יחידה משתתפת גם בארגון אבטחת אירועים מדיניים בינלאומיים המתקיימים בצרפת, ויכולה להסתייע ביחידות ה-CRS (כוחות הביטחון הרפובליקניים), בעיקר CRS מספר 1.

 בתת-יחידה פועלים שני תפקידים מרכזיים 
 קצין ביטחון (OS) – אחראי על ליווי והגנה צמודה של אישים.
 נהג ביטחון (CS) – מופקד על תפעול כלי הרכב תוך נקיטת אמצעים להימנעות מאיומים.
 יחידת ה-GAP (קבוצת סיוע והגנה) משתתפת במבצעים רגישים במיוחד, לרבות הגנה על אישים זרים בדרג גבוה או מאוימים.

 תת-היחידה לביטחון אתרים (SDS) 
אמונה על אבטחת 11 אתרי משרדי הפנים בפריז ובסביבותיה, 24 שעות ביממה. היחידה מופקדת גם על בקרת הגישה, ניהול העצורים של DGSI ושל משטרת החקירות, וכן על קבלת משלחות זרות, ניהול התקשורת עם העיתונות באירועים, ואירוח טקסים רשמיים.

בעת טקסים ממלכתיים, מופיעים אנשי היחידה במדי הטקס המלאים של משטרת צרפת (GTHPN). במצעד הצבאי של 14 ביולי, יחידת הדגל של המשטרה מורכבת משישה אנשי SDS.

 תת-היחידה למשאבים ואמצעים ניידים (SDRMM) 
אחראית לתמיכה לוגיסטית, ניהול כוח אדם ואמצעים טכניים. כוללת:
 מחלקת המשאבים (DR) – ניהול כוח אדם, תקנות משמעת ואתיקה.
 מחלקת האמצעים הניידים (DMM) – ניהול כלי רכב מבצעיים ותחזוקתם.
 מחלקת ההכשרה (DF) – הכשרת כלל אנשי השירות, גיוס קצינים ונהגים.
 בית הספר לנהיגה מתקדמת (ECS) מכשיר שוטרים בנהיגה מבצעית – הן בנהיגה מהירה והן בנהיגה הגנתית.

 כלי רכב 
שירות ההגנה SDLP משתמשי במיטב כלי הרכב מתוצרת תעשיית הרכב הצרפתית אם כי בשנים האחרונות גם התווספו רכבים מחברות זרות:

 ראו גם 
 היחידה הממלכתית לאבטחת אישים ומשלחות
 השירות החשאי של ארצות הברית
 שירות הביטחון הדיפלומטי

 הערות שוליים 

קטגוריה:ארגוני אבטחת אישים
קטגוריה:ממשלת צרפת